Χρύσα Δημουλίδου

Η **Χρυσηίδα Δημουλίδου** (Σέρρες, 24 Ιουλίου 1957) είναι Ελληνίδα συγγραφέας. Το συμβόλαιο που υπέγραψε με τον εκδοτικό οίκο εκδόσεις Ψυχογιός, αναφέρεται ως η πιο ακριβοπληρωμένη μεταγραφή στον χώρο του ελληνικού βιβλίου.

## Βιογραφία
Γεννήθηκε στις Σέρρες, όπου ολοκλήρωσε τη δευτεροβάθμια εκπαίδευσή της στο Πρώτο Γυμνάσιο Θηλέων Σερρών. Αμέσως μετά την αποφοίτησή της, μετακόμισε στην Αθήνα προκειμένου να φοιτήσει στην Σχολή Αεροσυνοδών A.S.T. και προσελήφθη αμέσως από την Ολυμπιακή Αεροπορία. Παράλληλα με την δουλειά της ως αεροσυνοδός, συνεργάστηκε και σαν δημοσιογράφος στο κοσμικό περιοδικό *Discomoda*, όπου αρθρογραφούσε σε διάφορα θέματα. Στην μια της σελίδα, με τίτλο «Οι περιπέτειες της Εύας», έγραφε χρονογραφήματα με τα συμβάντα της εποχής και μια άλλη με τίτλο «Οι μεγαλύτερες disco του κόσμου», είχε συνεντεύξεις από μουσικούς παραγωγούς (Deejays), επώνυμους και θαμώνες. Τα ταξίδια που έκανε μέσα από την δουλειά της, την ενέπνευσαν αργότερα στη συγγραφή των βιβλίων της.

### Συγγραφικό έργο
Το 1997 συνεργάστηκε με τις Εκδόσεις Λιβάνη από όπου εξέδωσε το πρώτο της βιβλίο, ενώ το 2005 γράφει το πρώτο της παιδικό παραμύθι. Από το 2009 συνεργάζεται με τις Εκδόσεις Ψυχογιός. Για το βιβλίο της *Μην πυροβολείτε τη νύφη* πήρε το πρώτο βραβείο αναγνωστικού κοινού στην Κύπρο και ήταν υποψήφια για το ίδιο βραβείο και στην Ελλάδα, ενώ το βιβλίο της *Τα δάκρυα του Θεού* εκδόθηκε στη Βραζιλία, και την Τσεχία. Για το βιβλίο της *Το φιλί του δράκου* ήταν υποψήφια για τα βραβεία «Γυναίκα της χρονιάς 2007» του περιοδικού *Life & Style* στην κατηγορία *Συγγραφέας*. Στις 31 Ιανουαρίου 2011 βραβεύτηκε στην γενέτειρά της, τις Σέρρες, για την προσφορά της στα γράμματα, και ήταν ξανά προτεινόμενη στα βραβεία «Γυναίκα της χρονιάς 2011» στην κατηγορία *Συγγραφέας* για το βιβλίο *Το Σταυροδρόμι των ψυχών*. Παράλληλα γράφει σενάρια, στίχους και ασχολείται καλλιτεχνικά με την ζωγραφική και με την δημιουργία πινάκων κολάζ.

## Εργογραφία
Έχει γράψει μέχρι στιγμής συνολικά 45 βιβλία:

Αρχικά, από το 1997, με τις Εκδόσεις Λιβάνη υπέγραφε τα έργα της ως Χρύσα Δημουλίδου, ενώ αργότερα, από το 2009, με τις Εκδόσεις Ψυχογιός τα υπέγραφε και υπογράφει ως Χρυσηίδα Δημουλίδου.

### Εκδόσεις Λιβάνη
Το πρώτο της βιβλίο εκδόθηκε τον Δεκέμβριο του 1997 από τις Εκδόσεις Λιβάνη και η περίοδος συνεργασίας της με τον εκδοτικό οίκο συνεχίστηκε για τα επόμενα περίπου δέκα χρόνια, ως και το 2008.

#### Μυθιστορήματα
* *Τα τριαντάφυλλα δε μυρίζουν πάντοτε*, 1997
* *Το βαλς των πορσελάνινων άστρων*, 1999
* *Πόθοι στα φτερά των αγγέλων*, 1999
* *Όταν το χιόνι χόρεψε με τη φωτιά*, 1999
* *Άντρες; Ευχαριστώ, δε θα πάρω*, 2000
* *Η γυναίκα της σοφίτας*, 2001
* *«Τον άντρα σου κεράτωνε και μάγια μην του κάνεις»*, 2002
* *Ο γιος της βροχής*, 2003
* *Η σκοτεινή πλευρά του ήλιου*, 2004
* *Τα δάκρυα του Θεού*, 2005
* *Μην πυροβολείτε τη νύφη* 2006
* *Το φιλί του δράκου*, 2007

#### Παιδικά
* *Ο Πρασινοπασχαλιάς*, 2005
* *Η φαντασμένη Τριανταφυλλιά*, 2005
* *Η μαργαριταρένια πολιτεία*, 2007
* *Το αστεράκι που έπεσε στη γη*, 2007

#### Δοκίμιο
* *Σουίτα στον παράδεισο*, 2008

### Εκδόσεις Ψυχογιός
#### Μυθιστορήματα
* *Το σταυροδρόμι των ψυχών*, 2009
* *Μερσέντες Χιλ*, 2010
* *Οι αγγελιοφόροι του πεπρωμένου*, 2011
* *Ο λύκος της μοναξιάς*, 2011
* *Οι τρεις υποσχέσεις*, 2012
* *Το σπίτι των σκιών*, 2013
* *Το κελάρι της ντροπής*, 2014
* *Το μάτι του βοριά*, 2015
* *Μάντεψε ποιος θα φύγει απόψε*, 2015
* *Οι δαίμονες δεν έχουν όνομα*, 2016
* *Χιόνι στη φωτιά,* 2017
* *Έρωτας σε λάθος χρόνο,* 2017 
* *Όταν τα αστέρια ραγίζουν,* 2018
* *Προδομένο Φεγγάρι,* 2018
* *Οι πολυθρόνες των δράκων*, 2018
* *Ραγισμένο είδωλο*, 2020
* *Το παιχνίδι του Νάνου*, 2021
* *Πίσω από κλειδωμένες καρδιές*, 2022
* *Εννέα χρόνια σιωπής*, 2022
* *Για ένα μπουκάλι φθηνό κρασί*, 2022
* *Οι πεταλούδες του χειμώνα*, 2022
* *Η 13η πύλη*, 2023
* *Για πάντα μαζί!*, 2025
* *Ο επίορκος*, 2026

#### Παιδικά
* *Ο Ελληνούλης το χάρτινο καραβάκι* (εικονογράφηση: Μάρω Αλεξάνδρου), 2011
* *Μπόινγκ το θαρραλέο αεροπλανάκι*, εκδ. Ψυχογιός, Αθήνα, 2014

#### Ποίησης
* *Πόσο κοστίζει η βροχή*, 2011

#### Δοκίμιο
* *Επιστροφή στον Παράδεισο*, 2017

## Παραπομπές


## Εξωτερικοί σύνδεσμοι
* Εθνικό Κέντρο Βιβλίου-Βιβλιονέτ, Δημουλίδου, Χρύσα
* Ιστοσελίδα εκδόσεων Ψυχογιός, Χρυσηίδα Δημουλίδου 
* Ιστοσελίδα εκδόσεων Λιβάνη, Χρύσα Δημουλίδου 

Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Ελληνίδες συγγραφείς
Κατηγορία:Γυναίκες μυθιστοριογράφοι